
Gellir defnyddio’r ffurflen gefnogol yma wrth arsylwi gwers myfyriwr. Gellir hefyd ddefnyddio ystod o’r brawddegau isod wrth lenwi’r blychau sylwadau ar y ffurflen asesu (Cyf_TCA001) i gefnogi’r marc terfynol a ddyfarnwyd.
	Iaith Lafar

	· Modelu iaith lafar safonol yn y cywair priodol yn hyderus
· Ynganu’n glir, naturioldeb llafaredd a llif mynegiant 
· Tôn y llais yn ennyn gwrandawiad, gwahaniaethu’r  tôn yn briodol
· Cyflymder addas wrth sgwrsio
· Esbonio cyfarwyddiadau yn glir 
· Trafod testun cymhleth a chyflwyno cysyniadau a ffeithiau pynciol yn rhwydd
· Defnydd hyderus a chywir o derminoleg bynciol
· [bookmark: cysill]Defnyddio rhifolion a threfnolion yn gywir
· Cystrawennau cadarn a dangos cyfoeth o eirfa
· Dangos brwdfrydedd ynglŷn â’r iaith


	Holi cwestiynau ar lafar ac yn ysgrifenedig

	· Cywirdeb ieithyddol wrth ofyn cwestiynau 
· Holi cwestiynau gwahaniaethol
· Ystod o gwestiynau agored, caeedig, ymchwil
· Cwestiynu yn estyn gwybodaeth, dealltwriaeth a myfyrio
· Cwestiynau yn datblygu sgiliau ieithyddol
· Gwrando ar ymatebion y disgyblion a’u defnyddio’n effeithiol
· Cymell, procio a herio sensitif i gael ymatebion ymestynnol
· Rhoi amser digonol i ddisgyblion feddwl cyn ateb cwestiwn
· Cwestiynau i’w holi ar ddiwedd gwers


	Atgyfnerthu terminoleg

	· Cyflwyno termau allweddol y wers yn rheolaidd gan wirio hyfedredd y disgyblion o’r termau
· Bwydo geirfa mewn modd sy’n dangos patrwm
· Cyfleoedd i ddisgyblion ddefnyddio’r eirfa a’i hynganu
· Defnyddio gemau iaith, cardiau/matiau iaith, cwisiau/ dulliau gweledol i atgyfnerthu geirfa



	[image: ]Meithrin sgiliau cyfathrebu wrth gynllunio gwersi

	· Rhannu amcanion dysgu a meini prawf llwyddiant tasg â’r disgyblion gan gyfeirio at eirfa allweddol y wers a sgiliau llythrennedd
· Amrediad o arddulliau addysgu a dysgu yn cynnwys amrywio methodoleg, e.e. gwaith unigol, pâr, grŵp 
· Amrywiaeth o weithgareddau a thasgau gweithredol wedi’u cynllunio’n dda ac yn rhoi cyfleoedd llafar i drafod, disgrifio, rhesymu, rhagfynegi, cyflwyno gwybodaeth
· Defnyddio fframiau llafar i hybu cywirdeb o ran mynegiant
· Annog disgyblion i holi cwestiynau yn ogystal â’u hateb
· Defnyddio strategaethau i hybu sgiliau gwrando
· Meithrin sgiliau darllen sylfaenol ac uwch sgiliau darllen gan roi cyfleoedd i ddarllen cyfarwyddiadau, i gywain a chyflwyno gwybodaeth
· Meithrin  cyfleoedd i ddatblygu’r sgil o drawsieithu ar lafar ac yn ysgrifenedig
· Cyfleoedd i ddatblygu gwaith ysgrifenedig  gan ddefnyddio gwahanol ffurfiau
· Paratoi cyfarwyddiadau ysgrifenedig, fframiau ysgrifennu a thaflenni gwirio ffurfiau ysgrifennu amrywiol


	Ansawdd ieithyddol yr adnoddau

	· Creu adnoddau safonol, amrywiol o ansawdd uchel
· Cywair iaith addas gan wahaniaethu’n briodol yn unol ag ystod gallu’r disgyblion
· Ymwybyddiaeth o ofynion ieithyddol y maes/pwnc
· Cywirdeb ieithyddol


	Cywiro ac adborth

	· Rhoi adborth benodol a chadarnhaol ar lafar
· Gwirio ansawdd y gwaith llafar ac ymyrryd yn sensitif
· Cywiro gwaith ysgrifenedig a rhoi adborth adeiladol o ansawdd a thargedau ystyrlon
· Annog disgyblion i gywiro’u gwaith eu hunain er mwyn deall y rhesymau  y tu ôl i’w gwallau
· Defnyddio ystod o dechnegau i feithrin disgyblion i asesu cyfoedion
· Annog  defnyddio geiriadur /meddalwedd i wirio gwaith

